

**Еуразиялық экономикалық қоғамдастық Интеграциялық комитетінің 46-шы отырысын және Кеден одағы комиссиясының 8-ші отырысын дайындау туралы**

Қазақстан Республикасы Премьер-Министрінің 2009 жылғы 19 қыркүйектегі N 137-ө Өкімі

      2009 жылғы 24-26 қыркүйек кезеңінде Алматы қаласында өтетін Еуразиялық экономикалық қоғамдастық (бұдан әрі - ЕурАзЭҚ) Интеграциялық комитетінің 46-шы отырысын және Кеден одағы комиссиясының 8-ші отырысын дайындау мақсатында:

      1. Қоса беріліп отырған ЕурАзЭҚ Интеграциялық комитетінің 46-шы отырысын және Кеден одағы комиссиясының 8-ші отырысын дайындау жөніндегі ұйымдастыру іс-шараларының жоспары бекітілсін.

      2. Қазақстан Республикасы Индустрия және сауда министрлігі ЕурАзЭҚ Интеграциялық комитетінің 46-шы отырысын және Кеден одағы комиссиясының 8-ші отырысын дайындау жөніндегі жауапты орган болып айқындалсын.

      3. Осы өкімнің іске асыруын бақылау Қазақстан Республикасы Премьер-Министрінің Кеңсесіне жүктелсін.

*Премьер-Министр                                      К. Мәсімов*

Қазақстан Республикасы

Премьер-Министрінің

2009 жылғы 19 қыркүйектегі

N 137-ө өкімімен

бекітілген

**Еуразиялық экономикалық қоғамдастық Интеграциялық комитетінің**

**46-шы отырысын және Кеден одағы комиссиясының 8-ші отырысын**

**дайындау жөніндегі ұйымдастыру іс-шараларының**

**жоспары**

|  |  |  |  |  |
| --- | --- | --- | --- | --- |
| Р/с N | Іс-шараның атауы | Жауапты орындаушы | Қаржыландыру көздері | Орындалу мерзімі |
| 1. | Бизнес-форум ұйымдастыру.
Өткізілетін күні - 2009 жылғы 24 қыркүйек | ЕурАзЭҚ ИК-нің Хатшылығы | ЕурАзЭҚ бюджеті | 2009 жылғы 18 қыркүйекке дейін |
| 2. | ЕурАзЭҚ ИК-нің және Кеден одағы комиссиясының отырыстарына қатысушыларды әуежайда қарсы алу және шығарып салу жөніндегі протоколдық-ұйымдастыру іс-шараларын қамтамасыз ету | СІМ, ЕурАзЭҚ ИК-нің Хатшылығы, Алматы қаласының әкімдігі | 2009 жылға арналған 006 "Өкілдік шығындар" республикалық бюджеттік бағдарламасы, ЕурАзЭҚ бюджеті | 2009 жылғы 23-26 қыркүйек |
| 3. | Қаржыландыру көлемі мен көздерін, қажетті қаражат сомаларын қарастыру және қажет болған кезде қаржыландыру көздері бойынша ұсыныстар енгізу | СІМ, ИСМ, Қаржымині, ЕурАзЭҚ ИК-нің Хатшылығы, ПІБ | - | 2009 жылғы 21 қыркүйекке дейін |
| 4. | ЕурАзЭҚ ИК-нің және Кеден одағы комиссиясының отырыстарына қатысатын тараптар делегациялары үшін қонақ үйді броньдау | ЕурАзЭҚ ИК-нің Хатшылығы, Қазақстан Республикасының ЕурАзЭҚ жанындағы тұрақты өкілі | - | 2009 жылғы 18 қыркүйекке дейін |
| 5. | Көліктік қамтамасыз ету:
- өкілдік сыныптағы 5 автомобиль;
- 8 шағын автобус | ПІБ, ЕурАзЭҚ ИК-нің Хатшылығы | 2009 жылға арналған 006 "Өкілдік шығындар" республикалық бюджеттік бағдарламасы, ЕурАзЭҚ бюджеті | 2009 жылғы 21 қыркүйекке дейін |
| 6. | Сарапшылар кеңестерін өткізу үшін жұмыс үй-жайларымен (4 конференц-зал), ұйымдастыру техникасымен, көшіру-көбейту техникасымен, халықаралық, қалааралық телефон байланысымен, интернетпен және қағазбен қамтамасыз ету | Алматы қаласының әкімдігі | Алматы қаласының бюджеті | 2009 жылғы 21 қыркүйекке дейін |
| 7. | Сарапшылардың 2009 жылғы 24 қыркүйектегі кеңестері бағдарламасын дайындау | ЕурАзЭҚ ИК-нің Хатшылығы | - | 2009 жылғы 21 қыркүйекке дейін |
| 8. | ЕурАзЭҚ ИК-нің және Кеден одағы комиссиясының отырыстарын өткізу үшін үй-жайлармен қамтамасыз ету | ЕурАзЭҚ ИК-нің Хатшылығы | 2009 жылға арналған 006 "Өкілдік шығындар" республикалық бюджеттік бағдарламасы | 2009 жылғы 23 қыркүйекке дейін |
| 9. | Үкімет басшылары орынбасарларының арнайы ұшақтарының Қазақстан Республикасы аумағының үстінен ұшып өтуін, Алматы қаласының әуежайына қонуы мен одан ұшып шығуын қамтамасыз ету | ККМ, Қорғанысмині | - | 2009 жылғы 24-26 қыркүйек |
| 10. | Отырыстарды бұқаралық ақпарат құралдарында жария ету және ЕурАзЭҚ ИК және Кеден одағы комиссиясы отырыстарының қорытындылары бойынша баспасөз конференцияларын ұйымдастыру | МАМ, ПМК-нің Баспасөз қызметі | - | 2009 жылғы 25 қыркүйек |
| 11. | Ресми қабылдау кезінде концерттік бағдарлама ұйымдастыру.
Өткізілетін күні - 2009 жылғы 25 қыркүйек | МАМ, Алматы қаласының әкімдігі | Алматы қаласының бюджеті | 2009 жылғы 18 қыркүйекке дейін |
| 12. | Тараптар делегациялары мүшелерінің әуежайдағы, тұратын және болатын орындардағы, сондай-ақ жүретін бағыттары бойынша қауіпсіздігін қамтамасыз ету | ІІМ, ҰҚК | - | 2009 жылғы 24-26 қыркүйек |
| 13. | Делегациялар басшыларына жұмыс түскі асын және сарапшылар үшін фуршет ұйымдастыру.
Өткізілетін күні - 2009 жылғы 25 қыркүйек | ЕурАзЭҚ ИК-нің Хатшылығы, Қазақстан Республикасының ЕурАзЭҚ жанындағы тұрақты өкілі | 2009 жылға арналған 006 "Өкілдік шығындар" республикалық бюджеттік бағдарламасы | 2009 жылғы 21 қыркүйекке дейін |
| 14. | Сарапшылар үшін кофе-брейктер ұйымдастыру.
Өткізілетін күні - 2009 жылғы 25 қыркүйек | ЕурАзЭҚ ИК-нің Хатшылығы | 2009 жылға арналған 006 "Өкілдік шығындар" республикалық бюджеттік бағдарламасы | 2009 жылғы 18 қыркүйекке дейін |
| 15. | Апта сайын ПМК-ге Іс-шаралар жоспарының орындалуы жөнінде ақпарат беру | ИСМ, мүдделі мемлекеттік органдар |
 | 2009 жылғы 21 қыркүйек - ағымдағы жағдай
2009 жылғы 30 қыркүйек-өткізу қорытындылары бойынша |

**Ескертпе: аббревиатуралардың толық жазылуы:**

ЕурАзЭҚ-тың ИК - Еуразиялық экономикалық қоғамдастықтың Интеграциялық комитеті

СІМ - Қазақстан Республикасы Сыртқы істер министрлігі

ИСМ - Қазақстан Республикасы Индустрия және сауда министрлігі

ПІБ - Қазақстан Республикасы Президентінің Іс басқармасы

Қаржымині - Қазақстан Республикасы Қаржы министрлігі

ККМ - Қазақстан Республикасы Көлік және коммуникация министрлігі

Қорғанысмині - Қазақстан Республикасы Қорғаныс министрлігі

МАМ - Қазақстан Республикасы Мәдениет және ақпарат министрлігі

ПМК - Қазақстан Республикасы Премьер-Министрінің Кеңсесі

ІІМ - Қазақстан Республикасы Ішкі істер министрлігі

ҰҚК - Қазақстан Республикасы Ұлттық қауіпсіздік комитеті

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК